b'\n_START_ARTICLE_\nGlobinomer\n_START_PARAGRAPH_\nGlobinomer je priprava za merjenje vodnih globin, najpogosteje morja._NEWLINE_Ro\xc4\x8dni globinomer ali svin\xc4\x8dnica se je uporabljala od vsega za\xc4\x8detka plovbe in ga sestavlja vrv z ute\xc5\xbejo. Dol\xc5\xbeina vrvi, ki je potrebna da se ute\xc5\xbe spusti na dno poka\xc5\xbee globino._NEWLINE_Ultrazvo\xc4\x8dni globinomer je danes naj\xc5\xa1ir\xc5\xa1e uporabljen in je sestavni del opreme vseh ve\xc4\x8djih plovil. Slu\xc5\xbei za navigacijo, oceanografske meritve in drugo, ter omogo\xc4\x8da merjenje globine z ladje med plovbo in temelji na \xc5\xa1irjenju ultrazvoka v vodi. Globina se dolo\xc4\x8da z merjenjem \xc4\x8dasa potrebnega ultrazvo\xc4\x8dnemu impulzu poslanemu iz povr\xc5\xa1ine da dose\xc5\xbee dno in se vrne nazaj na povr\xc5\xa1ino. Ob \xc5\xa1tevilnih podatkih o trenutni globini ve\xc4\x8dina ultrazvo\xc4\x8dnih globinomerov daje tudi slikovni prikaz reliefa morskega dna in podvodnih objektov. Poleg osnovnega namena se te naprave lahko uporabljajo tudi za iskanje ribjih jat, merjenje debeline ledu in podobno.\n_START_SECTION_\nPomorska varnost\n_START_PARAGRAPH_\nZadostna globina vode (nekaj centimetrov vode pod kobilico) je pomembna za varnost v prometu. Z globinomerom je trenutno globino vode mogo\xc4\x8de izmeriti. Rezultat je zmanj\xc5\xa1anje tveganja za nasedanje ladje na dno ali udarec ob podvodne \xc4\x8deri. Eno samo plitvino pa lahko odkrijejo le z naprej usmerjenim ultrazvo\xc4\x8dnim globinomerom.'